Jamaguči (Jamaguči)

Jamaguči (jap. 山口) je japonské mesto ležiace v prefektúre Jamaguči, na západnej časti ostrova Honšú.

 Dejiny 
Mesto bolo vystavané v 14. storočí podľa vzoru Kjóta. V roku 1550 sem prišiel jezuita František Xaverský, ktorý tu strávil dva mesiace a mesto považoval za jedno z najlepšie vybavených v Japonsku. Na jeho pamiatku bola v roku 1952 postavená kaplnka sv. Františka Xaverského k 400. výročiu jeho pobytu v Jamaguči.

Štatút mesta získalo 10. apríla 1929.

 Chrámy 
 Chrám Džóeidži 
Chrám leží na okraji mesta. Tvorcom záhrad je maliar Seššú.

 Chrám Rurikódži 
Chrám Rurikódži leží v severnej časti mesta. Jeho dominanta, päťpodlažná pagoda z japonského cypriša postavená v roku 1442, je kultúrnym dedičstvom.

 Partnerské mestá 
  Gongju, Južná Kórea
  Pamplona, Španielsko
  Ťinan, Čína

 Externé odkazy 
 Oficiálna stránka 

 Zdroj 

Kategória:Mestá v Japonsku
Kategória:Hlavné mestá japonských prefektúr
Kategória:Sídla v prefektúre Jamaguči